वॉशिंगटन. अमेरिका में राष्ट्रपति डोनाल्ड ट्रम्प ने सोमवार को नए ट्रैवल बैन पर दस्तखत किए। इसमें छह मुस्लिम बहुल देशों के नागरिकों के अमेरिका आने पर रोक लगाई गई है। इराक को इस सूची से निकाल दिया गया है। अमेरिका के बड़े भारतवंशी सांसदों ने कहा है कि कोई इस मुगालते में न रहे कि इससे अमेरिका सुरक्षित हो जाएगा। उन्होंने कहा है कि घर में बढ़ रहे आतंकवाद के इस दौर में मुस्लिम समुदाय को अलग-थलग कर हम बड़ा खतरा मोल ले रहे हैं।
कैलिफोर्निया से सीनेटर कमला हैरिस ने कहा है कि नए आदेश में भले ही कुछ बदलाव किया गया है लेकिन यह अनैतिक और बुनियादी रूप से गैर-अमेरिकी है। हैरिस अमेरिका की पहली भारतवंशी सीनेटर हैं। उनके साथ ऐसी ही राय अन्य चार भारतवंशी सांसदों एमी बेरा, राजा कृष्णमूर्ति, रो खन्ना और प्रमिला जयपाल ने भी रखी है। ये चारों निचले सदन हाउस ऑफ रिप्रजेंटेटिव के सदस्य हैं।
जयपाल निचले सदन के लिए चुनी जाने वाली पहली भारतवंशी महिला हैं। जयपाल ने कहा कि नया आदेश जारी कर राष्ट्रपति ट्रम्प ने मान लिया कि उनका पिछला आदेश असंवैधानिक था और गलत तरीके से लागू किया गया था। उन्होंने कहा कि इराक को सूची से निकालने का मतलब यह मान लेना है कि पिछले आदेश से अमेरिकी सहयोगियों के साथ रिश्ते बिगड़ सकते थे।
अफसरों ने कहा-बैन मुस्लिमों के खिलाफ नहीं
ट्रम्प प्रशासन के अधिकारियों ने मंगलवार को कहा कि नया ट्रैवल बैन आदेश मुसलमानों के खिलाफ नहीं है। यह छह देशों से आने वालों पर अस्थायी रोक मात्र है। व्हाइट हाउस के प्रेस सचिव शॉन स्पाइसर ने कहा कि इसमें किसी देश को नुकसान पहुंचाने की कोशिश नहीं की गई है।
कैलिफोर्निया से सीनेटर कमला हैरिस ने कहा है कि नए आदेश में भले ही कुछ बदलाव किया गया है लेकिन यह अनैतिक और बुनियादी रूप से गैर-अमेरिकी है। चार भारतवंशी सांसदों एमी बेरा, राजा कृष्णमूर्ति, रो खन्ना और प्रमिला जयपाल ने भी ऐसी ही राय रखी है। ये चारों निचले सदन हाउस ऑफ रिप्रजेंटेटिव के सदस्य हैं। - कमला हैरिस
प्रमिला जयपाल ने कहा कि नया आदेश जारी कर राष्ट्रपति ट्रम्प ने मान लिया कि उनका पिछला आदेश असंवैधानिक था और गलत तरीके से लागू किया गया था। उन्होंने कहा कि इराक को सूची से निकालने का मतलब यह मान लेना है कि पिछले आदेश से अमेरिकी सहयोगियों के साथ रिश्ते बिगड़ सकते थे। -प्रमिला जयपाल
hin_Deva hin_Deva hin_Deva hin_Deva hin_Deva hin_Deva hin_Deva